A Bizottság határozata

(1997. június 27.)

az építési termékek megfelelőségének a 89/106/EGK tanácsi irányelv 20. cikke (2) bekezdése szerinti, a szennyvíz-elvezetési és -kezelési termékekre vonatkozó igazolási eljárásáról

(EGT vonatkozású szöveg)

(97/464/EK)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a 93/68/EGK irányelvvel [1] módosított, az építési termékekre vonatkozó tagállami törvényi, rendeleti és közigazgatási rendelkezések közelítéséről szóló, 1988. december 21-i 89/106/EGK tanácsi irányelvre [2] és különösen annak 13. cikke (4) bekezdésére,

mivel a Bizottságnak egy termék megfelelőségének igazolását tekintve a 89/106/EGK irányelv 13. cikkének (3) bekezdése szerinti két eljárás közül azt kell választania, "amelyiknek a legkisebb a költségigénye, és emellett megfelel a biztonsági követelményeknek is"; mivel ez azt jelenti, hogy egy adott termék vagy termékcsalád tekintetében el kell dönteni azt, hogy a gyártó felelősségi körébe tartozó üzemi gyártás-ellenőrzési rendszer szükséges és elégséges feltétele-e a megfelelőség igazolásának, vagy pedig a 13. cikk (4) bekezdésében említett kritériumok teljesítésével összefüggő okoknál fogva szükségessé válik egy elismert tanúsító szerv bevonása;

mivel a 13. cikk (4) bekezdése előírja, hogy az így meghatározott eljárást meg kell jelölni a megbízásokban és a műszaki előírásokban; mivel ezért kívánatos a termékek vagy termékcsaládok a megbízásokban és a műszaki előírásokban használt fogalmának a meghatározása;

mivel a 13. cikk (3) bekezdésében meghatározott két eljárás részletes leírása a 89/106/EGK irányelv III. mellékletében megtalálható; mivel ezért minden egyes termék vagy termékcsalád tekintetében szükséges azon módszereknek a III. mellékletre való hivatkozás mellett történő egyértelmű előírása, amelyekkel a két eljárást meg kell valósítani, tekintve, hogy a III. melléklet bizonyos rendszereket előnyben részesít;

mivel a 13. cikk (3) bekezdésének a) pontjában meghatározott eljárás megfelel a III. melléklet 2. szakaszának ii. pontjában leírt első (folyamatos felügyelet nélküli) lehetőségben, valamint a második és harmadik lehetőségekben meghatározott rendszereknek, míg a 13. cikk (3) bekezdésének b) pontjában leírt eljárás megfelel a III. melléklet 2. szakaszának i. pontjában és a III. melléklet 2. szakaszának ii. pontjában leírt első lehetőségben (folyamatos felügyelettel) meghatározott rendszereknek;

mivel az e határozatban foglalt intézkedések összhangban állnak az Építésügyi Állandó Bizottság véleményével,

ELFOGADTA EZT A HATÁROZATOT:

1. cikk

Az I. mellékletben meghatározott termékek megfelelőségét a gyártó által működtetett üzemi gyártás-ellenőrzési rendszeren túlmenően egy olyan eljárással kell igazolni, amelyben egy elismert tanúsító szerv részt vesz a gyártásellenőrzésnek vagy magának a terméknek az értékelésében és felügyeletében.

2. cikk

A II. mellékletben meghatározott megfelelőségi igazolási eljárást a harmonizált szabványok kidolgozására vonatkozó megbízásban meg kell jelölni.

3. cikk

Ennek a határozatnak a tagállamok a címzettjei.

Kelt Brüsszelben, 1997. június 27-én.

a Bizottság részéről

Martin Bangemann

a Bizottság tagja

[1] HL L 220., 1993.8.30., 1. o.

[2] HL L 40., 1989.2.11., 12. o.

--------------------------------------------------

I. MELLÉKLET

Épületen belüli szennyvíz-elvezetési és -kezelési termékek

Visszaáramlás-gátló eszközök: csővezetékek szellőztetésére szolgáló levegőbeszívó szelepek.

Készletek szennyvízszivattyú-telepek és átemelőtelepek részére.

Épületen kívüli szennyvíz-elvezetési és -kezelési termékek

Készletek és elemek szennyvízkezelő telepek és helyszíni szennyvízkezelő berendezések számára.

Víztisztító aknák.

Előre gyártott szennyvízelvezető csatornák.

Búvónyílások és tisztítóaknák.

Fedelek, mászóvasak, létrák és korlátok búvónyílások és ellenőrző aknák számára, csatornanyílás-fedelek.

Leválasztó készülékek.

--------------------------------------------------

II. MELLÉKLET

TERMÉKCSALÁD

ÉPÜLETEN BELÜLI SZENNYVÍZ-ELVEZETÉSI ÉS -KEZELÉSI TERMÉKEK (1/2)

Megfelelőségi igazolási rendszerek

Az alábbiakban felsorolt termék(ek) és tervezett felhasználási terület(ek) tekintetében a CEN/Cenelec felkérést kap a vonatkozó harmonizált szabvány(ok)ban a következő megfelelőségi igazolási rendszer(ek) előírására:

Termék(ek) | Tervezett felhasználási terület(ek) | Szint(ek) vagy osztály(ok) | Megfelelőségi igazolási rendszer(ek) |

Visszaáramlás-gátló eszközök: csővezetékek szellőztetésére szolgáló levegőbeszívó szelepek | Épületen belüli használatra | | 4 |

A rendszerre vonatkozó előírásnak akkor is alkalmazhatónak kell lennie, ha a teljesítményt nem kell egy bizonyos tulajdonság tekintetében meghatározni, mivel legalább egy tagállam egyáltalán nem rendelkezik az ilyen tulajdonságra vonatkozó jogi követelménnyel (lásd a 89/106/EGK irányelv 2. cikkének (1) bekezdését, valamint, ha alkalmazható, az értelmező dokumentumok 1.2.3. záradékát). Ilyen esetekben a gyártó – amennyiben nem kívánja a termék ilyen tekintetben vett teljesítményét közölni – az ilyen tulajdonság ellenőrzésére nem kötelezhető.

TERMÉKCSALÁD

ÉPÜLETEN BELÜLI SZENNYVÍZ-ELVEZETÉSI ÉS -KEZELÉSI TERMÉKEK (2/2)

Megfelelőségi igazolási rendszerek

Az alábbiakban felsorolt termék(ek) és tervezett felhasználási terület(ek) tekintetében a CEN/Cenelec felkérést kap a vonatkozó harmonizált szabvány(ok)ban a következő megfelelőségi igazolási rendszer(ek) előírására:

Termék(ek) | Tervezett felhasználási terület(ek) | Szint(ek) vagy osztály(ok) | Megfelelőségi igazolási rendszer(ek) |

Készletek szennyvízszivattyú-telepek és átemelőtelepek részére | Épületen belüli használatra | | 3 |

A rendszerre vonatkozó előírásnak akkor is alkalmazhatónak kell lennie, ha a teljesítményt nem kell egy bizonyos tulajdonság tekintetében meghatározni, mivel legalább egy tagállam egyáltalán nem rendelkezik az ilyen tulajdonságra vonatkozó jogi követelménnyel (lásd a 89/106/EGK irányelv 2. cikkének (1) bekezdését, valamint, ha alkalmazható, az értelmező dokumentumok 1.2.3. záradékát). Ilyen esetekben a gyártó – amennyiben nem kívánja a termék ilyen tekintetben vett teljesítményét közölni – az ilyen tulajdonság ellenőrzésére nem kötelezhető.

TERMÉKCSALÁD

ÉPÜLETEN KÍVÜLI SZENNYVÍZ-ELVEZETÉSI ÉS -KEZELÉSI TERMÉKEK (1/3)

Megfelelőségi igazolási rendszerek

Az alábbiakban felsorolt termék(ek) és tervezett felhasználási terület(ek) tekintetében a CEN/Cenelec felkérést kap a vonatkozó harmonizált szabvány(ok)ban a következő megfelelőségi igazolási rendszer(ek) előírására:

Termék(ek) | Tervezett felhasználási terület(ek) | Szint(ek) vagy osztály(ok) | Megfelelőségi igazolási rendszer(ek) |

Készletek és elemek szennyvízkezelő telepek és helyszíni szennyvízkezelő berendezések számára – Emésztőtartályok | Épületen kívüli használatra, csapadékvízhez, fekáliás és szerves szennyvizekhez | | 3 |

A rendszerre vonatkozó előírásnak akkor is alkalmazhatónak kell lennie, ha a teljesítményt nem kell egy bizonyos tulajdonság tekintetében meghatározni, mivel legalább egy tagállam egyáltalán nem rendelkezik az ilyen tulajdonságra vonatkozó jogi követelménnyel (lásd a 89/106/EGK irányelv 2. cikkének (1) bekezdését, valamint, ha alkalmazható, az értelmező dokumentumok 1.2.3. záradékát). Ilyen esetekben a gyártó – amennyiben nem kívánja a termék ilyen tekintetben vett teljesítményét közölni – az ilyen tulajdonság ellenőrzésére nem kötelezhető.

TERMÉKCSALÁD

ÉPÜLETEN KÍVÜLI SZENNYVÍZ-ELVEZETÉSI ÉS -KEZELÉSI TERMÉKEK (2/3)

Megfelelőségi igazolási rendszerek

Az alábbiakban felsorolt termék(ek) és tervezett felhasználási terület(ek) tekintetében a CEN/Cenelec felkérést kap a vonatkozó harmonizált szabvány(ok)ban a következő megfelelőségi igazolási rendszer(ek) előírására:

Termék(ek) | Tervezett felhasználási terület(ek) | Szint(ek) vagy osztály(ok) | Megfelelőségi igazolási rendszer(ek) |

Előre gyártott szennyvízelvezető csatornák | Épületen kívüli használatra, épületekből és építményekből (utakról is) származó szennyvíz elvezetésére | | 3 |

A rendszerre vonatkozó előírásnak akkor is alkalmazhatónak kell lennie, ha a teljesítményt nem kell egy bizonyos tulajdonság tekintetében meghatározni, mivel legalább egy tagállam egyáltalán nem rendelkezik az ilyen tulajdonságra vonatkozó jogi követelménnyel (lásd a 89/106/EGK irányelv 2. cikkének (1) bekezdését, valamint, ha alkalmazható, az értelmező dokumentumok 1.2.3. záradékát). Ilyen esetekben a gyártó – amennyiben nem kívánja a termék ilyen tekintetben vett teljesítményét közölni – az ilyen tulajdonság ellenőrzésére nem kötelezhető.

TERMÉKCSALÁD

ÉPÜLETEN KÍVÜLI SZENNYVÍZ-ELVEZETÉSI ÉS -KEZELÉSI TERMÉKEK (3/3)

Megfelelőségi igazolási rendszerek

Az alábbiakban felsorolt termék(ek) és tervezett felhasználási terület(ek) tekintetében a CEN/Cenelec felkérést kap a vonatkozó harmonizált szabvány(ok)ban a következő megfelelőségi igazolási rendszer(ek) előírására:

Termék(ek) | Tervezett felhasználási terület(ek) | Szint(ek) vagy osztály(ok) | Megfelelőségi igazolási rendszer(ek) |

Búvónyílások és tisztítóaknák Fedelek, mászóvasak, létrák és korlátok búvónyílások és ellenőrző aknák számára, csatornanyílásfedelek | Úttesteken, parkolókban, szilárd burkolatú leállósávokon való és épületen kívüli használatra | | 4 |

Leválasztó készülékek | Épületekből és építményekből (utakról is) származó szennyvíz/csapadékvíz elvezetésére | | 4 |

A rendszerre vonatkozó előírásnak akkor is alkalmazhatónak kell lennie, ha a teljesítményt nem kell egy bizonyos tulajdonság tekintetében meghatározni, mivel legalább egy tagállam egyáltalán nem rendelkezik az ilyen tulajdonságra vonatkozó jogi követelménnyel (lásd a 89/106/EGK irányelv 2. cikkének (1) bekezdését, valamint, ha alkalmazható, az értelmező dokumentumok 1.2.3. záradékát). Ilyen esetekben a gyártó – amennyiben nem kívánja a termék ilyen tekintetben vett teljesítményét közölni – az ilyen tulajdonság ellenőrzésére nem kötelezhető.

--------------------------------------------------